Netis tuhnides selgub, et Kim omab isiklikku entsyklopeediat (http://www.kimwilde.com/kwe/), kust tuleneb näiteks teave, et Kimi lemmikkunstnik on Marc Chagall, kes olla 1887 a Venemaal syndinud prantsuse maalikunstnik. Ja et Marc Chagallile on pühendatud Kim Wilde'i laul "European Soul". Võimas ehk mõistke seda teavet kuidas soovite. Mina andsin juba eos alla ja otsustasin muutuda mõneks hetkeks ainult infot edastavaks masinaks. Kasutades ära oma abitut seisundit, ei saa ma jätta mainimata, et lisaks on ta lemmik multifilmitegelaseks Yogi-karu. Kuna ma olen veel viimaseid hetki ainult infot edastav masin, jätan ma pikemalt kirjeldamata oma äärmiselt negatiivse suhtumise mainitud animeeritud elukasse. Kas masin võiks öelda millegi kohta lihtsalt öök? Kui tahate olla edaspidigi andunud KW fänn, siis ärge syvenege eriti sellesse, mida see naisterahvas enda kohta räägib.